
讘讘讗 讘转专讗 住讗 注"讘 - 驻讬专讜砖 砖讟讬讬谞讝诇抓

讜诪砖讬讘讬诐: 诇讗 爪专讬讻讗 [谞爪专讻讛] 讛诇讻讛 讝讜 讗诇讗 诇讜诪专 砖讗祝 注诇 讙讘 砖诪爪专, 讛讙讚讬专, 诇讬讛 [诇讜 诇拽讜谞讛] 讘砖讟专 讛诪讻专 讗转 诪爪专讬 讗讘专讗讬 [讛诪爪专讬诐, 讛讙讘讜诇讜转 讛讞讬爪讜谞讬讬诐 砖诇 讛讘讬转] 讘讗讬讝讛 讘转讬诐 讛讜讗 讙讜讘诇 诪爪讚讚讬讜 讛砖讜谞讬诐, 注诐 讝讗转 讗讬谉 讗讜诪专讬诐 砖谞转讻讜讜谉 诇讻诇讜诇 讙诐 讗转 讛讞讚专 讘讻诇诇 诪讻讬专转 讛讘讬转.


讻讚讘专讬 专讘 谞讞诪谉 讘谞讜砖讗 讚讜诪讛, 砖讗诪专 专讘 谞讞诪谉 讗诪专 专讘讛 讘专 讗讘讜讛: 讛诪讜讻专 讘讬转 诇讞讘讬专讜 讘讘讬专讛 讙讚讜诇讛, 诪讘谞讛 讙讚讜诇 砖讬砖 讘转讜讻讜 讘转讬诐 专讘讬诐, 讗祝 注诇 驻讬 砖诪爪专 诇讜 诪爪专讬诐 讛讞讬爪讜谞讬诐 砖诇 讛讘谞讬谉 讛讙讚讜诇 讻讜诇讜 鈥� 诪爪专讬诐 讛专讞讬讘 诇讜, 讻诇讜诪专, 诇讗 讛讙讚讬专 讗转 诪讛 砖注讜诪讚 诇诪讻讜专 讘讙讘讜诇讜转 讛诪讚讜讬讬拽讬诐 砖诇讜, 讗诇讗 讘讛讙讚专讛 专讞讘讛 讬讜转专 砖诇 诪拽讜诪讜 讛讻诇诇讬, 讗讘诇 诇讗 谞转讻讜讜谉 诇诪讻讜专 诇讜 讻诇 诪讛 砖讘转讜讱 讛诪爪专讬诐 讛诇诇讜.


 讜诇注爪诐 讚讘专讬 专讘 谞讞诪谉 转讜讛讬诐: 讛讬讻讬 讚诪讬 [讻讬爪讚 讘讚讬讜拽 诪讚讜讘专]? 讗讬诇讬诪讗 讚拽专讜 诇讬讛 [讗诐 转讗诪专 砖诪讚讜讘专 讘诪拽讜诐 砖拽讜专讗讬诐 诇讜] 诇讘讬转 "讘讬转", 讜诇讘讬专讛 拽讜专讗讬诐 "讘讬专讛", 讜诪讘讞讬谞讬诐 转诪讬讚 讘讬谉 诪讜谞讞讬诐 讗诇讛, 讗诐 讻谉 驻砖讬讟讗 [驻砖讜讟] 砖诇讗 谞转讻讜讜谉 诇讻诇 讛讘讬专讛, 讜专拽 诪爪专讬诐 讛专讞讬讘 诇讜, 讻讬 讘讬转 讝讘讬谉 诇讬讛 [诪讻专 诇讜], 讘讬专讛 诇讗 讝讘讬谉 诇讬讛 [诪讻专 诇讜]! 讗诇讗 转讗诪专 砖诪讚讜讘专 讘诪拽讜诐 砖讘讜 诇讘讬专讛 谞诪讬 拽专讜 [讙诐 讻谉 拽讜专讗讬诐] 诇讛 讘讬转, 讗诐 讻谉 讻讜诇讬讛 讝讘讬谉 诇讬讛 [讗转 讛讻诇 诪讻专 诇讜]!


讜诪砖讬讘讬诐: 诇讗 爪专讬讻讗 [谞爪专讻讛] 讛诇讻讛 讝讜 讗诇讗 讘诪拽讜诐 讚专讜讘讗 拽专讜 诇讬讛 [砖专讜讘 讛讗谞砖讬诐 拽讜专讗讬诐 诇讜] 诇讘讬转 "讘讬转", 讜诇讘讬专讛 鈥� "讘讬专讛", 讜讗讬讻讗 谞诪讬 [讜讬砖 讙诐 讻谉] 讗讞专讬诐 砖讗讬谞诐 诪讚讬讬拽讬诐 讜诇讘讬专讛 拽专讜 诇讬讛 [拽讜专讗讬诐 诇讛] "讘讬转". 诪讛讜 讚转讬诪讗 [砖转讗诪专] 讻讬 讗转 讛讘讬专讛 讻讜诇讬讛 [讻讜诇讛] 讝讘讬谉 诇讬讛 [诪讻专 诇讜] 诪转讜讱 砖诪爪专 诇讜 诪爪专讬诐 讛讞讬爪讜谞讬讬诐, 注诇 讻谉 拽讗 诪砖诪注 诇谉 [讛砖诪讬注 诇谞讜] 专讘 谞讞诪谉, 讻讬 诪讚讛讜讛 诇讬讛 诇诪讻转讘 [诪转讜讱 砖讛讬讛 诇讜 诇讻转讜讘]: "讜诇讗 砖讬讬专讬转 讘讝讘讬谞讬 讗诇讬谉 [砖讬讬专转讬 讘诪讻讬专转讬 讝讜] 讻诇讜诐" 讜诇讗 讻转讘 讚讘专讬诐 讗诇讛, 砖诪注 诪讬谞讛 [诇诪讚 诪讻讗谉] 砖砖讬讜专讬 [砖讬讜专] 砖讬讬专 讚讘专讬诐 诇注爪诪讜, 讜诇讗 诪讻专 讗转 讻诇 讛谞诪爪讗 讘转讜讱 诪爪专讬诐 讗诇讛.


讜讘讚讜诪讛 诇讻讱 讗诪专 专讘 谞讞诪谉 讗诪专 专讘讛 讘专 讗讘讜讛: 讛诪讜讻专 砖讚讛 讗讞讚 诇讞讘讬专讜 讘转讜讱 讘拽注讛 讙讚讜诇讛, 讗祝 注诇 驻讬 砖诪爪专 诇讜 诪爪专讬诐 讛讞讬爪讜谞讬诐 砖诇 讛讘拽注讛 鈥� 诪爪专讬诐 讛专讞讬讘 诇讜, 讜诇讗 诪讻专 诇讜 讗转 讻诇 讛讘拽注讛.


 讜砖讜讘 砖讜讗诇讬诐: 讛讬讻讬 讚诪讬 [讻讬爪讚 讘讚讬讜拽 诪讚讜讘专]? 讗讬诇讬诪讗 讚拽专讜 诇讬讛 [讗诐 转讗诪专 讘诪拽讜诐 砖拽讜专讗讬诐 诇讜] 诇砖讚讛 "砖讚讛", 讜诇讘拽注讛 鈥� "讘拽注讛", 讜诪讘讞讬谞讬诐 讘讬谉 讛诪讜砖讙讬诐, 讘诪拽专讛 讝讛 驻砖讬讟讗 [驻砖讜讟] 讛讚讘专, 砖讻谉 砖讚讛 讝讘讬谉 诇讬讛 [诪讻专 诇讜], 讘拽注讛 诇讗 讝讘讬谉 诇讬讛 [诪讻专 诇讜]! 讜讗诇讗 转讗诪专 砖诪讚讜讘专 讘诪拽讜诐 砖诇讘拽注讛 谞诪讬 拽专讜 [讙诐 讻谉 拽讜专讗讬诐] 诇讛 "砖讚讛", 讛专讬 讗讝 鈥� 讗转 讻讜诇讛 讝讘讬谉 诇讬讛 [诪讻专 诇讜]!


讜诪砖讬讘讬诐: 诇讗 爪专讬讻讗 [谞爪专讻讛] 讗诇讗 讘诪拽讜诐 讚讗讬讻讗 [砖讬砖] 讗谞砖讬诐 砖诇砖讚讛 拽专讜 诇讬讛 [拽讜专讗讬诐 诇讜] "砖讚讛", 讜诇讘拽注讛 鈥� "讘拽注讛", 讜讗讬讻讗 谞诪讬 [讜讬砖 讙诐 讻谉] 讻讗诇讛 砖诇讘拽注讛 拽专讜 [拽讜专讗讬诐] 诇讛 "砖讚讛", 诪讛讜 讚转讬诪讗 [砖转讗诪专]: 讻讜诇讬讛 讝讘讬谉 诇讬讛 [讗转 讛讻诇 诪讻专 诇讜], 注诇 讻谉 拽讗 诪砖诪注 诇谉 [讛砖诪讬注 诇谞讜] 讻讬 诪讚讛讜讛 诇讬讛 诇诪讻转讘 诇讬讛 [诪转讜讱 砖讛讬讛 诇讜 诇讻转讜讘 诇讜]: "诇讗 砖讬讬专讬转 讘讝讘讬谞讬 讗诇讬谉 拽讚诪讬 [讛砖讗专转讬 讘诪讻讬专转讬 讝讜 诇驻谞讬] 讻诇讜诐" 讜诇讗 讻转讘 诇讬讛 [诇讜] 讚讘专讬诐 讗诇讛, 砖诪注 诪讬谞讛 [诇诪讚 诪讻讗谉] 砖砖讬讜专讬 [砖讬讜专] 砖讬讬专 诇注爪诪讜.


 讜诪注讬专讬诐:  讜爪专讬讻讗 [讜谞爪专讻讛] 讛讛诇讻讛 诇讛讬讗诪专 讘砖谞讬 讛诪拽专讬诐: 讚讗讬 讗砖诪注讬谞谉 [砖讗诐 讛讬讛 诪砖诪讬注 诇谞讜] 专拽 讘讘讬转 砖讗讬谉 讻诇 讛讘讬专讛 讘讻诇诇 讗祝 砖诪爪专 诇讜 诪爪专讬诐 讞讬爪讜谞讬讬诐, 讛讬讬转讬 讗讜诪专 砖讟注诐 讛讚讘专 讛讜讗 诪砖讜诐 讚讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚 [砖讝讛 砖讬诪讜砖 诇讞讜讚 讜讝讛 砖讬诪讜砖 诇讞讜讚], 讜诪谉 讛住转诐 讻砖讻转讘 讛诪讜讻专 讘砖讟专 讛诪讻专 讘讬转 讛转讻讜讜谉 诇讘讬转 讚讜讜拽讗 讜诇讗 诇讘讬专讛, 讜讗讬谉 诪爪专讬 讛讘讬专讛 讗诇讗 讛讙讚专讛 讻诇诇讬转 砖诇 诪拽讜诐 讛讘讬转. 讗讘诇 讘拽注讛 砖讻讜诇讛 讞讚讗 转砖诪讬砖转讗 讛讬讗 [砖讬诪讜砖 讗讞讚 讛讜讗] 讗讬诪讗 讻讜诇讬讛 讝讘讬谉 诇讬讛 [讗诪讜专 砖讗转 讛讻诇 诪讻专 诇讜].


讜诇讛讬驻讱, 讜讗讬 讗砖诪注讬谞谉 [讜讗诐 讛讬讛 诪砖诪讬注 诇谞讜] 专拽 讘拽注讛, 讛讬讬谞讜 讗讜诪专讬诐 砖讚讬谉 讝讛 谞讗诪专 专拽 砖诐, 诪砖讜诐 砖诇讗 讛讜讛 诇讬讛 诇诪讬诪爪专 诇讬讛 [讛讬讛 诇讜 讘讗驻砖专讜转讜 诇转讞讜诐 诇讜] 诪爪专讬诐 诪讚讜讬讬拽讬诐 砖诇 讛砖讚讛, 讻讬讜谉 砖讻诇 讛砖讚讜转 讚讜诪讬诐 讜讻讜诇诐 砖诇讜, 讜诇讻谉 讻转讘 诇讜 讗转 讛转讞讜诐 讛讻诇诇讬 砖讘转讜讻讜 诪爪讜讬 砖讚讛 讝讛. 讗讘诇 讘讬转, 讚讛讜讛 诇讬讛 诇诪讬诪爪专 诇讬讛 [砖讛讬讛 诇讜 诇转讞讜诐 诇讜], 砖讛专讬 讘讘谞讬谉 讙讚讜诇 讬砖 诇讘转讬诐 讗讜 讞讚专讬诐 砖讜谞讬诐 讛讙讚专讜转 诪砖诇讛诐  ( 诪讟讘讞, 诪讞住谉, 讘讬转 砖驻诇讜谞讬 讚专 讘讜 讜讻讬讜爪讗 讘讝讛) 讜讬讻讜诇 讛讬讛 诇转讞讜诐 注诇 讬讚诐 讗转 讛讘讬转 砖专爪讛 诇诪讻讜专 诇讜, 讜诪讻诇 诪拽讜诐 诇讗 诪爪专 诇讬讛 [转讞诐, 讛讙讚讬专 诇讜 转讞讜诪讬诐], 砖诪讗 讻讜诇讬讛 讝讘讬谉 诇讬讛 [讗转 讛讻诇 诪讻专 诇讜], 注诇 讻谉 爪专讬讻讗 [爪专讬讱] 砖讬讬讗诪专讜 砖谞讬 讛讚讘专讬诐.


 讜诪注讬专讬诐:  讻诪讗谉 讗讝诇讗 讛讗 [讻讚注转 诪讬 讛讜诇讻转 讛诇讻讛 讝讜] 砖讗诪专 专讘 诪专讬 讘专讬讛 [讘谞讛] 砖诇 讘转 砖诪讜讗诇 诪砖诪讬讛 [诪砖诪讜] 砖诇 讗讘讬讬: 讛讗讬 诪讗谉 讚诪讝讘谞讬 诇讬讛 诪讬讚讬 诇讞讘专讬讛 [诪讬 砖诪讜讻专 诇讜 讚讘专 诇讞讘讬专讜], 爪专讬讱 诇诪讻转讘 诇讬讛 [诇讻转讜讘 诇讜] 讘砖讟专 讛诪讻专 谞讜住讞 讻讝讛: "诇讗 砖讬讬专讬转 讘讝讘讬谞讬 讗诇讬谉 拽讚诪讬 [讛砖讗专转讬 讘诪讻讬专转讬 讝讜 诇驻谞讬] 讻诇讜诐", 讻诪讗谉 [讻砖讬讟转 诪讬 讛讬讗]? 讻讚注转 专讘 谞讞诪谉 砖讗诪专 讘砖诐 专讘讛 讘专 讗讘讜讛 砖讗诪专谞讜 诇注讬诇, 砖讗祝 砖讛诪讜讻专 诪讙讚讬专 讙讘讜诇讜转 诪住讜讬讬诪讬诐 鈥� 讗讬谉 讝讛 讻讜诇诇 讻诇 诪讛 砖讘转讜讻诐, 讜注诇 讬讚讬 砖讬诪讜砖 讘诇砖讜谉 讝讜 诪住讬专 住驻讬拽讜转 讛注诇讜诇讬诐 诇讛讘讬讗 诇讬讚讬 住讻住讜讱.


诪住讜驻专: 讛讛讜讗 [讗讚诐 讗讞讚] 砖讗诪专 诇讬讛 诇讞讘专讬讛 [诇讜 诇讞讘讬专讜]: "讗专注讗 讚讘讬 讞讬讬讗 诪讝讘谞谞讗 [讗转 讛拽专拽注 砖诇 讘讬转 讞讬讬讗 讗谞讬 诪讜讻专] 诇讱". 讛讜讗讬 诇讬讛 转专转讬 讗专注转讗 讚讛讜讛 诪转拽专讬谉 "讚讘讬 讞讬讬讗" [讛讬讜 诇讜 砖转讬 拽专拽注讜转 砖讛讬讜 谞拽专讗讜转 "砖诇 讘讬转 讞讬讬讗"], 讜讛讬讜 诪转讚讬讬谞讬诐 讗诐 诪讻专 诇讜 砖转讬讛谉 讗讜 专拽 讗讞转 诪讛谉. 讗诪专 专讘 讗砖讬: 讞讚讗 [拽专拽注 讗讞转] 讗诪专 诇讬讛 [诇讜], 转专转讬 [砖转讬诐] 诇讗 讗诪专 诇讬讛 [诇讜].


讜讗讬 [讜讗诐] 讗诪专 诇讬讛 [诇讜] "讗专注转讗" 住转诪讗 ["拽专拽注讜转" 住转诐] 鈥� 诪讬注讜讟 讗专注转讗 [拽专拽注讜转] 砖转讬诐 讜爪专讬讱 诇转转 诇讜 专拽 砖谞讬 砖讚讜转 诪讗讞讜讝讛 讝讜, 讗祝 讗诐 讬砖 讘讛 砖讚讜转 专讘讬诐. 讜讗讬 [讜讗诐] 讗诪专 诇讬讛 [诇讜] "讻诇 讗专注转讗 [讛拽专拽注讜转] 讗谞讬 诪讜讻专 诇讱 "鈥� 讛讻讜讜谞讛 讛讬讗 讻诇 讗专注转讗 讚讗讬转 诇讬讛 [讻诇 讛拽专拽注讜转 砖讬砖 诇讜], 诇讘专 诪讘讜住转谞讬 讜驻专讚讬住讬 [讞讜抓 诪诪讟注讬诐 讜讻专诪讬诐]. 讜讗讬 [讜讗诐] 讗诪专 诇讬讛 [诇讜] "讝讬讛专讗", 讻诇讜诪专, 谞讻住讬 诪拽专拽注讬谉 鈥� 讗驻讬诇讜 讘讬 讘讜住转谞讬 讜驻专讚讬住讬 [讘讬转 讛诪讟注讬诐 讜讛讻专诪讬诐] 诪讻专 诇讜, 诇讘专 诪讘转讬 讜注讘讚讬 [讞讜抓 诪讘转讬诐 讜注讘讚讬诐] 砖讗讬谞诐 谞讻诇诇讬诐 讘诇砖讜谉 "讝讬讛专讗".

